ߖߊ߬ߟߏ߲߬ߞߊ߫ (ߡߌߙߌ߲ߘߌ)

ߖߊ߬ߟߏ߲߬ߞߊ ߥߟߊ߫ ߦߊ߬ߟߏ߲߬ߞߋ ߟߎ߬ ߦߋ߫ ߊߝߙߝߌߞߌ߬ ߕߟߋ߬ߓߋ ߡߌ߬ߙߌ߲߬ߘߌ ߛߏ߫ ߟߋ߬ ߘߌ߫߸ ߡߍ߲ ߠߎ߬ ߦߋ߫ ߖߌ߬ߣߍ߬ ߣߌ߫ ߛߙߊ߬ߟߏ߲߫ ߣߌ߫ ߛߣߍ߬ߜ߭ߊߟߌ߫ ߟߎ߫ ߘߐ߫ߞߎߡߘߊ ߣߌ߲߬ ߘߟߊߡߌ߬ߘߊ߬ߣߍ߲߫ ߦߋ߫ ߝߊ߬ߙߊ߲߬ߛߌ ߥߞߌߔߋߘߌߦߊ ߟߋ߬ ߢߊ߬.

 ߘߐ߬ߝߐ 
ߡߊ߲߬ߘߋ߲߫ ߝߊ߰ߡߊ߬ߟߊ ߕߎ߬ߡߊ ߟߊ߫߸ ߖߊ߬ߟߏ߲߬ߞߊ ߟߎ߬ ߛߌ߰ߣߍ߲߫ ߕߘߍ ߦߋ߫ ߝߎߕߊ߫ ߖߊ߬ߟߏ߲߫ ߠߋ߬ ߛߣߍ߬ߞߍ ߣߌ߫ ߘߏ߲߬ߛߏ߬ߦߊ ߟߎ߬ ߟߊ߫߸ ߊ߬ߟߎ ߣߌ߫ ߞߐߢߊߜ߭ߌ ߣߌ߫ ߓߊ߯ߛߊߙߌ ߟߎ߬ ߣߌ߫ ߣߊߟߎ ߟߎ߬߸ ߊ߬ ߣߌ߫ ߡߙߊ߬ߞߊ ߘߏ߫ ߟߎ߫ ߝߣߊ߫. ߞߏ߬ߣߌ߲߬ ߞߐ ߟߊ߫߸ ߡߊ߲߬ߛߊ߬ ߥߎߟߋ߲ ߣߴߊ߬ ߣߌ ߟߊ߫ ߟߊ ߛߏ߬ߛߏ߬ ߞߎߓߋߘߊ «ߞߟߏߞߊ߫» ߕߋ߬ ߞߏ ߞߊ߲߬ ߜߘߋߜߘߋ߫߸ ߦߋ߲߬ߞߊ ߟߎ߬ ߓߐ߫ ߘߴߏ߬ ߟߋ ߞߊ߬ߟߊߡߊ߬ ߞߊ߬ ߝߎ߲ߘߌ߫ ߞߊ߬ ߥߊ߫ ߖߊ߬ߟߏ߲߫ ߸ ߞߊ߬ ߥߴߊ߬ߟߎ߫ ߛߌ߰ ߖߊ߬ߟߏ߲߬ߘߊ ߟߎ߬ ߝߍ߬. ߡߊ߲߬ߘߋ߲߫ ߡߊ߲ߛߊ ߝߣߊ߫ ߕߘߍ߬ ߦߋ߫ ߕߏ߫ ߟߊ߫ ߞߎ߲߬ߠߊ߬ߛߌ߰ߟߊ ߟߊߕߊ߯ ߟߊ߫ ߦߋ߲߬ ߞߎ߲߬ߠߊ߫ ߛߐ߲߬߸ ߏ߬ ߟߎ߬ ߘߏ߫ ߟߎ߫ ߕߏ߫ ߘߊ߫ ߛߌ߱ ߘߐ߫ ߦߋ߲߬. ߝߌߟߊ ߟߎ߬ ߝߣߊ߫ ߝߎ߲ߘߌ߫ ߘߊ߫ ߝߊ߯ߘߐߞߍ߫ ߁߇߲ ߠߊ߫ ߞߊ߬ ߥߴߊ߬ߟߎ߫ ߡߊߞߍ߫ ߦߋ߲߬߸ ߊ߬ߟߎ߬ ߣߌ߫ ߖߊ߬ߟߏ߲߬ߞߊ ߟߎ߬ ߞߊ߬ ߥߊ߯ߕߌ߫ ߞߍ߫ ߛߌ߱ ߏ߬ ߘߐ߫߸ ߝߴߏ߬ ߟߎ߫ ߛߌߦߊߦߊ߫ ߘߴߊ߬ߟߎ߫ ߡߊ߬ ߞߐ ߟߊ߫ ߞߊ߬ ߞߍ߫ ߡߊ߲߬ߛߊ ߟߎ߬ ߘߌ߫.

ߞߏߟߌ߫  ߕߍ߲ߜ߭ߍߟߊ߫ ߦߟߍ߬ ߕߐ߬ߟߊ ߞߍߣߍ߲ ߓߊߝߌ߲ߓߊ ߞߊ߲߬ ߞߍ߬ߟߍ ߘߌ߫ ߝߊ߯߯߯߯߯߯߯߯߯߯߯߯߯߯߯߯߯߯߯ߛߐߞߍ߫ ߁߇߲ ߠߊ߫߸ ߞߊ߬ ߝߎߕߊ߫ ߖߊ߬ߟߏ߲߬ ߘߐߛߊ߲߬ ߞߊ߬ ߡߊ߲߬ߣߌ߲߬ߞߊ ߥߙߍߓߊߓߊ ߟߎ߬ ߟߊߕߘߍ߬ ߊ߬ ߟߊ߫ ߣߊ߲߬ߕߌ߮ ߟߎ߬ ߘߐ߫. ߝߊ߯ߘߐ߫ߞߍ߫ ߁߇߲ ߠߊ߫߸ ߝߌߟߊ߫ ߛߌߦߊߡߊ߲߫ ߠߎ߫ ߝߎ߲ߘߌ߫ ߘߊ߫ ߞߊ߬ ߓߐ߫ ߝߎߕߊ߫ ߕߐ߯ߙߐ߲߫ ߣߌ߫ ߡߊߛߌߣߊ߬ ߟߎ߫ ߘߐ߫ ߞߊ߬ ߓߐ߫ ߡߊ߬ߟߌ ߣߌ߫ ߛߣߍ߬ߜ߭ߊ߯ߟߌ߫ ߟߎ߫ ߘߐ߫߳߸ ߞߏ߬ߣߌ߲߬ ߞߐ߯ߟߕߊ ߏ߬ ߟߎ߫ ߘߐ߲߰ߘߐ߰ߣߍ߲߬ ߘߏ߲߬ ߘߊ߫ ߟߋ߬. ߡߍ߲ ߝߘߏ߬ ߘߊ߫ ߞߎ߲߬ߣߟߐ ߏ߬ ߟߎ߫ ߘߏ߲߬ ߢߊ ߡߊ߬. ߝߌߟߊ ߏ߬ ߟߎ߫ ߕߘߍ߬ ߦߋ߫ ߛߌ߬ߟߊ߬ߡߊ ߟߎ߬ ߟߋ߬ ߘߌ߫ ߖߤߊ߬ߘߌ߬ ߞߟߍ ߡߙߌ ߕߘߍ߬ ߦߋ߫ ߡߍ߲ ߠߎ߬ ߟߊ߫߸ ߏ߬ ߟߋ ߝߊ߲߭ ߞߵߊ߬ ߞߍ߫ ߖߊ߬ߞߊ߲߬ߞߊ ߟߎ߬ ߘߍ߬ߡߍ߲߬ ߘߴߊ߬ߟߎ߫ ߞߊ߲߬ ߞߊ߬ ߖߊ߬ߟߏ߲߬ߞߊ߬ ߞߊ߯ߝߙߌ ߟߎ߬ ߞߟߍ߬߸ ߡߍ߲ ߞߍ߫ ߘߊ߫ ߛߏ߬ߛߏ  ߟߎ߬ ߣߌ߫ ߛߌߦߊ߫ ߜߘߍ ߘߏ߫ ߟߎ߫ ߝߎ߲ߘߌ߫ ߞߎ߲ ߘߌ߫ ߞߊ߬ ߥߴߊ߬ߟߎ߫ ߡߊߖߌ߰ ߞߐ߰ߖߌ߬ߘߊ ߟߊ߫ ߓߜ߭ߊ ߟߎ߬ ߝߍ߬.ߛߏ߬ߛߏ ߟߎ߬ ߟߋ߬ ߖߍߍ߬ߘߍ ߝߟߐ߫ ߝߎ߲ߘߌ߫ ߘߊ߫ ߞߊ߬ ߞߐ߰ߖߌ߬ߘߊ ߡߊߜߍ߲߫. ߖߊ߬ߟߏ߲߬ߞߊ ߡߍ߲ ߠߎ߬ ߕߏ߫ ߘߊ߫ ߛߌ߭ ߘߐ߫ ߝߌߟߊ ߟߎ߬ ߝߍ߬߸ ߏ߬ ߟߎ߫ ߕߎ߬ߓߌ߬ ߘߊ߫ ߞߊ߬ ߘߏ߲߬ ߛߌ߬ߟߡߊ߬ߦߊ ߘߐ߫. ߡߍ߲ ߠߎ߬ ߕߏ߫ ߘߊ߫ ߛߌ߭ ߘߐ߫ ߦߋ߲߬߸ ߏ߬ ߟߎ߫ ߦߟߍ߬ߡߊ߲߬ ߘߊ߫ ߞߊ߬ ߞߍ߫ ߝߌߟߊ ߟߎ߬ ߘߌ߫߸ ߏ߬ ߟߎ߫ ߘߏ߲߬ ߠߊ߫ ߛߌ߰ߒߝߍ߭ ߟߎ߬ ߦߴߊ߬ߟߎ߬ ߓߟߏ߫ ߓߟߏߡߐ߮ ߟߎ߬ ߟߋ߬ ߘߌ߫.    

ߤߊ߲߯ ߓߌ߬߸ ߖߊ߬ߟߏ߲߬ߞߊ ߟߎ߬ ߦߵߊ߬ߟߎ߬ ߟߊ߫ ߟߊ߲߬ߘߊ߬ ߞߘߐ ߘߏ߫ ߟߎ߫ ߓߟߏߦߊ߫ ߟߊ߫ ߡߎߣߎ߲߬߸ ߞߏ߬ߣߵߊ߬ߟߎ߫ ߝߊ߲߬ߓߊ ߟߎ߬ ߦߋ߫ ߛߌ߬ߟߊ߬߀ߡߊ ߟߎ߬ ߟߋ߬ ߞߌ߫. ߞߏߣߌ߲߬ ߤߊ߲߯ ߓߌ߬߸ ߊ߬ߟߎ߬ ߟߊ߫ ߡߊ߬ߣߌ߲߬ߞߊ߬ ߛߌ ߟߎ߬ ߦߴߊ߬ߟߎ߬ ߟߊ߫ ߡߎߣߎ߲߬߸ ߦߏ߫: ߛߌ߬ߛߋ߸ ߞߡߊ߬ߙߊ߸ ߕߎ߬ߙߋ߸ ߘߎߞߎ߬ߙߋ߸ ߛߎ߬ߥߊ߬ߙߋ߸ ߘߎߡߊߙߋ߸ ߖߊ߬ߞߌ߬ߕߋ߸ ߛߎߡߊ߬߸ ߊ߬ ߣߴߏ߬ ߟߎ߫ ߕߊ߬ߣߊ߫. ߞߏ߬ߣߌ߲߬ ߞߊ߬ߓߍ߲߬ ߛߌߦߊ ߟߎ߬ ߓߊ߬ߛߊ߲߬ߢߐ߲߰ߘߐ ߡߊ߬ ߓߜ߭ߊ ߟߎ߬ ߣߌ߫ ߣߊߟߏ ߟߎ߬ ߣߌ߫ ߝߌߟߊ ߟߎ߬ ߝߍ߬߸ ߛߌ߫ ߜߘߍ߫ ߟߎ߫ ߦߋ߫ ߖߊ߬ߟߏ߲߬ߞߊ ߟߎ߫ ߟߊ߫.

ߊ߬ߟߎ߬ ߟߊ߫ ߟߊ߲߬ߘߊ ߣߴߊ߬ߟߎ߫ ߟߊ߫ ߞߎ߬ߙߎ߲߬ߘߎ ߟߎ߬ ߣߌ߫ ߡߊ߲߬ߘߋ߲߬ߞߊ ߟߎ߬ ߕߊ ߟߎ߬ ߦߋ߫ ߞߋߟߋ߲߫ ߠߋ߬ ߘߌ߫߸ ߦߏ߫ ߟߊ߲߬ߔߊ߰ߛߌ ߟߎ߬ ߣߌ߫ ߢߡߊ߬ߞߟߊ ߟߎ߬ ߣߌ߫ ߖߋ߬ߟߌ ߟߎ߬߸ ߊ߬ ߣߌ߫ ߓߟߏߡߐ߮ ߟߎ߫. ߜߎ߲߬ߘߎ߬ߘߐ߬ߞߏ ߟߎ߬ ߝߣߊ߫ ߦߋ߫ ߦߋ߲߬߸ ߦߏ߫ ߘߏ߲߬ߛߏ߫ߦߊ ߣߌ߫ ߘߎߓߊ߯ߦߊߘߏ ߟߎ߬߸ ߦߏ߫ ߝߞߊ߬ߝߌ߲߬ߠߊ߫ ߛߌߦߊ ߝߊ߲߬ߓߊ ߟߎ߬ ߦߋ߫ ߢߊ ߡߍ߲ ߡߊ߬߸ ߖߊ߬ߟߏ߲߬ߞߊ ߟߎ߬ ߦߴߊ߬ߟߎ߫ ߓߋ߲ߓߊ ߟߎ߬ ߟߊ߫ ߟߊ߲߬ߘߊ߬ ߞߘߐ ߟߎ߬ ߕߟߏߦߊ߫ ߟߊ߫.

 ߞߊ߲ 
ߊ߬ߟߎ߬ ߦߋ߫ ߖߊ߬ߟߏ߲߬ߞߊ߬ ߞߊ߲ ߠߋ߬ ߝߐ߫ ߟߊ߫߸ ߏ߬ ߡߍ߲ ߦߋ߫ ߡߊ߲߬ߘߋ߲߬ ߞߊ߲ ߘߏ߫ ߘߌ߫.

 ߦߟߌߣߐ ߣߌ߫ ߦߟߌߡߊߛߙߋ ߟߎ߬ 

 ߞߐߞߊ߲߫ ߛߞߌߜߋ߲ ߠߎ߬ 
ߥߞߌߡߋߘߌߦߊ߫ ߖߊ߬ߕߋ߬ߘߐ߬ߛߌ߰ ߜߘߍ ߟߎ߬ ߘߐ߫: 

 ߖߊ߬ߟߏ߲߬ߞߊ ߟߎ߬߸ ߧߞߌߡߋߘߌߦߊ߫ ߞߐߡߐ߲ߛ ߞߊ߲߬.
ߦߌߟߡߊ:ߡߊ߲߬ߘߋ߲߬ ߛߌߦߊ߫ ߞߙߎ
ߦߌߟߡߊ:ߛߙߊ߬ߛߏ߲߬ ߛߌߦߊ
ߦߌߟߡߊ:ߡߊ߬ߟߌ ߛߌߦߊ
ߦߌߟߡߊ:ߖߊ߬ߟߏ߲߬ߞߊ